
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1440 

10 Δεκεμβρίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως εννιακόσια ενενή¬ 
ντα έξι εκατοστά και εκατόν είκοσι πέντε χιλιοστά 
(0,996125) στη θέση Κοκκύλια Κοινότητας Τρωϊαν- 
νάτων, Ν. Κεφαλληνίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση συμπλήρωση και παράταση της 77100/ 
4593/4.7.1993 απόφασης του Υφυπουργού Περι¬ 
βάλλοντος Χωροταξίας και Δημ. Έργων «Αναστολή 
χορήγησης οικοδομικών αδειών στην εκτός του 
εγκεκριμένου ρυμοτομικού σχεδίου περιοχή του 


Δήμου Βουλιαγμένης (Ν. Αττικής)» (Δ’ 828). 2 

Αναστολή έκδοσης οικ. αδειών στην περιοχή Μεγάλου 
Καβουριού Δήμου Βουλιαγμένης Αττικής. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 4362 (1) 

Κήρυξη ως αναδασωτέας εκτάσεως εννιακόσια ενενήντα 
έξι εκατοστά και εκατόν είκοσι πέντε χιλιοστά 
(0,996125) στη θέση Κοκκύλια Κοινότητας Τρωϊαννά- 
των, Ν. Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/1970. 


2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λπ.», και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1980. 

5. Τη αναφορά της Δ/νσης Δασών Κεφαλληνίας αριθ. 
2763/26.7.93, με την οποία προτείνεται η κήρυξη της 
έκτασης που αναφέρεται στο θέμα ως αναδασωτέας, 
αποφασίζουμε: 

Κηρύσσουμε αναδασωτέα, με σκοπό την αποκατά¬ 
σταση με φυσική αναγέννηση την δασική έκταση (δημό¬ 
σια) που εκχερσώθηκε τον Ιούλιο 1993 εμβαδού εννιακό¬ 
σια ενενήντα έξι εκατοστά και εκατόν είκοσι πέντε χιλιο¬ 
στά (0,996,125) στρέμμ. που βρίσκεται στη θέση Κοκκύ¬ 
λια Κοινότητας Τρωΐαννάτων και προσδιορίζεται από τα 
στοιχεία Α, Β, Γ, Δ, Ζ, Α, όπως φαίνεται στο συνημμένο το- 
πογραφικό διάγραμμα κλίμακας 1:1.000 το οποίο αποτε¬ 
λεί αναπόσπαστο μέρος της απόφασης αυτής και έχει 
όρια: 

Ανατολικά: Με Δημόσια δασική έκταση. 

Δυτικά: Με αγροτικές εκτάσεις (ελαιώνα). 

Βόρεια: Με επαρχιακό δρόμο Αργοστολιού - Πόρου και 
γεωργική έκταση. 

Νότια: Με Δημόσια δασική έκταση, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 19 Οκτωβρίου 1993 

Ο Νομαρχών Δ/ντής 
ΜΙΧΑΗΛ ΡΑΓΚΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 106108/7729 (2) 

Τροποποίηση συμπλήρωση και παράταση της 77100/ 
4593/4.7.1993 απόφασης του Υφυπουργού Περιβάλ¬ 
λοντος Χωροταξίας και Δημ. Έργων «Αναστολή χορή¬ 
γησης οικοδομικών αδειών στην εκτός του εγκεκριμέ¬ 
νου ρυμοτομικού σχεδίου περιοχή του Δήμου Βουλιαγ¬ 
μένης (Ν. Αττικής)» (Δ' 828). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 
17.7.1923 Ν.Δ/τος «περί σχεδίων πόλεων κ.λπ.» (Α' 228), 
όπως μεταγενέστερα τροποποιήθηκαν και συμπληρώθη¬ 
καν. 

2. Τις διατάξεις του Π.Δ/τος 161/1984 (Α' 54) «περί 
ανακατανομής αρμοδιοτήτων Υπουργείων Πολιτισμού και 
Επιστήμων και Χωροταξίας Οικισμού και Περιβάλλο¬ 
ντος». 

3. Τις διατάξεις του άρθρου 23 (παρ. 1 εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α* 
137). 

4. Τις διατάξεις της παρ. 5 του άρθρου 12 του Ν. 1647/ 
1986 «Οργανισμός Κτηματολογίου και Χαρτογραφήσεων 
Ελλάδας (Ο.Κ.Χ.Ε.) άλλες σχετικές διατάξεις (Α’ 141). 

5. Τις διατάξεις του άρθρου του Α.Ν. 314/1968 (Α' 47), 
όπως αντικαταστάθηκε με το άρ€ . .ο 1 του Ν.Δ/τος 1018/ 
1971 (Α’ 220). 

6. Τις διατάξεις του άρθρου 2 (περ. α) του Π.Δ/τος 183/ 
1986 «Έγκριση τροποποιήσεων σχεδίων πόλεων και κα¬ 
θορισμός όρων και περιορισμών δόμησης από τους Νο¬ 
μάρχες» (Α’ 70). 

7. Τις διατάξεις της παρ. 8 του άρθρου 1 του Π.Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 


διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημ. Έργων (Α' 9). 

8. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(Α’ 154). 

9. Τις 37/πρακτ. 5/1993 και 83/πρακτ. 11/1993 γνω¬ 
μοδοτήσεις του Δημοτικού Συμβουλίου Βουλιαγμένης. 

10. Το 184 Δ/55.11.1993 υπηρεσιακό σημείωμα της Δ/ 
νσης Πολεοδομικού Σχεδιασμού - Τμήμα Παραδοσιακών 
Οικισμών. 

11. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Η υπ’ αριθ. 77100/4593/4.7.93 απόφαση του Υφυ¬ 
πουργού ΠΕΧΩΔΕ «Αναστολή χορήγησης οικοδ. αδειών 
στην εκτός του εγκεκριμένου ρυμοτομικού σχεδίου πε¬ 
ριοχή του Δήμου Βουλιαγμένης Ν. Αττικής (Δ' 828), τρο¬ 
ποποιείται και συμπληρώνεται ως εξής: 

Στον τίτλο και στην παρ. 1 της εν λόγω αποφάσεως μετά 
τις λέξεις και χορήγηση οικοδ. αδειών» προστίθεται η 
φράση και εκτέλεση οικοδ. εργασιών. 

2. Παρατείνεται για έξι (8) μήνες ακόμη η ισχύς της υπ’ 
αριθ. 77100/4593/4.7.93 (Δ' 828) αποφάσεως, όπως 
αυτή τροποποιείται με την προηγούμενη παράγραφο και 
όπως η περιοχή φαίνεται στο σχετικό προτότυπο διά¬ 
γραμμα σε κλίμακα 1:5.000 που συνοδεύει την παρά πάνω 
απόφαση. 

3α Η ισχύς της παρ. 1 αρχίζει από τη δημοσίευσή της 
στην Εφημερίδα της Κυβερνήσεως. 

3β Η ισχύς της παρ. 2 αρχίζει από 23.1.1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 1993 

Ο ΥΠΟΥΡΓΟΣ 

ΚΩΣΤΑΣ ΛΑΛΙΟΤΗΣ 

Αριθ. 26372/851 (3) 

Αναστολή έκδοσης οικ. αδειών στην περιοχή Μεγάλου 
ΚαβουρΙου Δήμου Βουλιαγμένης Αττικής. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόιμη: 

1. Τις διατάξεις του από 17.7.1923 Ν.Δ/τος, όπως με¬ 
ταγενέστερα τροποποιήθηκαν και συμπληρώθηκαν και ει¬ 
δικότερα το άρθ. 8. 

2. Τις διατάξεις του Α.Ν. 314/68 (ΦΕΚ 47 τ.Α’) όπως 
μεταγενέστερα τροπ/καν και συμπληρώθηκαν με το Ν.Δ/ 
γμα 1018/71 (ΦΕΚ 220 Α) και με την παρ. 3 του άρθ. 34 
του Ν. 1577/85 (ΦΕΚ 210 Α). 

3. Τις διατάξεις του Π.Δ/τος 183/86 (ΦΕΚ 70Α). 

4. Τις με αριθ. 161/93 και 172/93 αποφάσεις Δημ. Συμ¬ 
βουλίου Βουλιαγμένης. 

5. Την γνωμοδότηση του Ν. ΣΧΟΠ από την συνεδρίαση 
της 11.11.93 (πρ. 39), αποφασίζουμε: 

Αναστέλλεται η χορήγηση οικ. αδειών για (6) έξι μήνες 
στη περιοχή Μεγάλου Καβουριού Δήμου Βουλιαγμένης 
όπως αυτή σημειώνεται με κάκκικη μελάνη στο συνημ¬ 
μένο σχεδ/μα με κλ. 1:2.000. 


Της αναστολής εξαιρούνται: 

1) άδειες επισκευών για λόγους υγιεινής, χρήοης και 
ασφάλειας. 

2) αναθ/σεις οικ. αδειών όταν δεν αυξάνεται ο όγκος 
των κτιρίων. 

3) άδειες κατεδαφίσεων, περιστοιχίσεων, εσωτερικών 
διαρρυθμίσεων και 

4) άδειες εκσκαφών - επιχώσεων για απλές διαμορφώ¬ 
σεις περιβάλλοντος χώρου και προσθηκών μέχρι 40 τ.μ. 
ολικού ανωτότου ύψους οικοδομής μέχρι 7,5 μ. 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπλογισμού του Δήμου Βουλιαγ¬ 
μένης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 24 Νοεμβρίου 1993 

Ο Νομάρχης 
Ν. ΣΧΟΙΝΑΣ 

